stanford-oval/wikipedia huggingface dataset:
מוטי בן ישי

| --- | --- |

 לידה:  4 באוגוסט 1962 (בן 62) רמלה, ישראל ישראל
 מדינה:  ישראל ישראל
 עיסוק:  שחקן
 מקום לימודים:  סטודיו למשחק ניסן נתיב 
 פרופיל ב-IMDb
 
מוטי בן ישי (נולד ב-4 באוגוסט 1962) הוא שחקן ישראלי.
ביוגרפיה

נולד ברמלה. למד משחק בניסן נתיב ושירת בתיאטרון צה"ל. במהלך השנים חזר בתשובה.
קריירה

הופיע בסדרות ״שנות ה-80״ בתפקיד רבי מאיר אוחנה, ״פולישוק״ בתפקיד אלי בראשי, ״החממה״ בתפקיד ניסים מימון, ״האושפיזין״ בתפקיד אדרי, ״תמונות יפואיות״ בתפקיד חזוקה, ״חולה אהבה בשיכון ג'״ בתפקיד מאיר. כמו כן, בן-ישי הופיע הופעה קצרה בסדרה "רמזור" בתור מוסכניק, בסדרה ״הבורר״ בתפקיד משה פדלון, בסדרה ״חברות״ בתפקיד מוכר, בסדרה "השוטר הטוב" בתפקיד הרב אבו רביע. בסדרה ״קופה ראשית״ כמקובל, ובסדרה ״צומת מילר״ בתפקיד עופר מנאפולי.
ב-2007 השתתף בסרט "ג'וליה מיה" בתור דיין בבית דין רבני.
בנוסף שיחק בתפקיד ראשי בסרט "סודו של חשמונאי", סרט קולנוע חרדי.
ב-2015 שיחק בסרט ״תפוחים מן המדבר״ בתפקיד שאלתיאל.
ב-2016 שיחק בסרטו של דורון ערן, "רוח חדשה".
ב-2020 החל לשחק בסדרה "מנאייכ" בתפקיד איש העסקים מאיר שמר.
ב-2022 שיחק בתפקיד רבי מאיר אוחנה בסדרת ההמשך של "שנות ה-80" שנקראת "שנות ה-90".
ב-2023 שיחק בסרט "ההילולה", באותו התפקיד רבי מאיר.
ב-2024 עתיד לשוב לדמותו של חזוקה בסרט "תמונות יפואיות" סרט המשך המבוסס על הסדרה.
הערות שוליים

↑  גיל משעלי, ‏אחרי 29 שנה: "תמונות יפואיות" חוזרת - הפעם לקולנוע, באתר ‏מאקו‏, 6 בפברואר 2024
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
סינדי ברייקספיר

| --- | --- |

 לידה:  24 באוקטובר 1954 (בת 70) טורונטו, קנדה 
 שם לידה:  Cynthia Jean Cameron Breakspeare 
 מדינה:  קנדה 
 בן או בת זוג:  Tom Tavares-Finson (1987–1995) 
 
סינדי ברייקספיר (באנגלית: Cindy Breakspeare; נולדה ב-24 באוקטובר 1954) היא דוגמנית ג'מייקית, זכתה בתואר מיס עולם לשנת 1976.
ביוגרפיה

סינדי ברייקספיר נולדה בטורונטו לאב ממוצא ג'מייקי אירופי ואם ממוצא קנדי-בריטי. המשפחה עברה לג'מייקה כאשר סינדי הייתה בת ארבע. בשנת 1973 היא סיימה לימודי בית הספר. עוד בהיותה בבית הספר היא השתתפה בתחרויות יופי וזכתה בהם. בשנת 1976 לאחר זכייתה בתחרות מיס ג'מייקה-עולם היא הוזמנה להשתתף בתחרות מיס עולם וזכתה בתחרות (קארן פיני הייתה הסגנית הראשונה).
החל משנת 1977 הייתה לה מערכת יחסים עם בוב מרלי ובשנת 1978 נולד בנה דמיאן מארלי. זמן קצר לאחר פטירת בוב מרלי, סינדי ברייקספיר התחתנה עם פוליטיקאי מג'מייקה. הם התגרשו בשנת 1995 ובשנת 1999 סינדי ברייקספיר התחתנה עם בעלה הנוכחי.
בנוסף לדוגמנות, סינדי ברייקספיר הקליטה מספר שירים.
סינדי היא אמא ל-2 בנים ובת.
נחושית חולות

| נחושית חולות |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
משפחה:: חומטיים
סוג:: Sphenops
מין:: נחושית חולות
שם מדעי
 Sphenops sepsoides
תחום תפוצה


נחושית חולות (שם מדעי: Sphenops sepsoides) היא מין של חומט שניתן למצוא במצרים, ישראל, ירדן ולוב. בטבע היא חיה בערבות עשב, מישורים, מעיינות מים מתוקים, מדבריות חמים וחופים חוליים. נחושית החולות לא מטילה ביצים אלא משריצה ולדות חיים. היא פעילת לילה בקיץ ופעילת יום בחורף. היא חיה בדרך כלל מתחת לפני החול, באורח חיים מתחפר, ונעה תוך כדי "שחייה" בחול באמצעות הזזת גופה הארוך. נדיר מאוד לראות אותה מעל החול.
כאשר רוצים ללכוד אותה, אחת השיטות היא לחפור בבסיסו של שיח בדיונות, מאחר שהלטאה בורחת לתוך החול כאשר היא מאוימת. על מנת להתאים את הגוף לאורח חיים בחול, הגוף התארך מאוד והגפיים התקצרו בצורה קיצונית עד כדי כך, שהן כמעט לא קיימות.
הנחושית מאוימת על ידי איסוף, הרס סביבת מחיה ורעיית יתר של עדרים מקומיים, אך איומים אלה אינם משמעותיים בשבילה, ואוכלוסייתה יציבה.
הנחושית אוכלת בעיקר חרקים ופרוקי-רגליים אחרים. בעונת הרבייה הנקבה משריצה 5–10 ולדות חיים ואינה מטפלת בהם.
לקריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 130-131
הערות שוליים

↑  נחושית חולות באתר הרשימה האדומה של IUCN
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
נחום פינברג

| --- | --- |

 לידה:  1 במאי 1944 (בן 80) 
 מדינה:  ישראל 
 
נחום פינברג (נולד ב-1 במאי 1944) הוא עורך דין ישראלי, המייסד במשרד עורכי הדין נ. פינברג ושות' ובמשך שנים רבות השותף הבכיר בו.
ביוגרפיה

פינברג נולד בירושלים ולמד בתיכון אליאנס בתל אביב. שירת בצה"ל כמש"ק חינוך ושנים רבות בפרקליטות הצבאית וסיים בדרגת סרן. למד בפקולטה למשפטים באוניברסיטה העברית בירושלים והתמחה במשפטים אצל עורך הדין צבי מיתר. הוסמך כעורך דין בשנת 1971.
ב-1977 הקים משרד עורכי דין המתמחה במשפט העבודה, בשותפות עם מנחם גולדברג, לימים נשיא בית הדין הארצי לעבודה. עם מינויו של גולדברג לשופט בבית הדין הארצי לעבודה ב-1982, נשאר המשרד בבעלותו של פינברג. בהמשך הצטרפו למשרד שותפים נוספים. המשרד הוא מהבולטים בישראל בתחום דיני העבודה.
לאחר פטירתו של מנחם גולדברג החליף אותו פינברג בעריכתם ובעדכונם של ספריו בתחום דיני העבודה, הנחשבים לספרי יסוד בתחום:
דיני עבודה (עוקדן) - הוצאת סדן, עוקדן הכולל 3 כרכים. הספר כולל סקירה מקיפה של החקיקה והפסיקה בתחום, ומספק הסברים בלשון בהירה ומדויקת, על פי פסקי הדין הרלוונטיים. הספר הוגדר על ידי נשיא בית המשפט העליון לשעבר אהרן ברק "ראשון הספרים בישראל בדיני עבודה".
סיומם של יחסי עובד-מעביד – מהדורה מעודכנת יצאה לאור בשנת 2009 בהוצאת סדן.
דיני ירושה ועיזבון - מהדורה שביעית מורחבת ומעודכנת 2014 בהוצאת סדן (יחד עם השופט שאול שוחט ורוה"ח יחזקאל פלומין). מהדורה ראשונה יצאה לאור בשנת 1970.
עו"ד פינברג מכהן בדירקטוריונים, בין היתר, בוועד המנהל של בית ברל ובוועד המנהל של מוזיאון ארצות המקרא ירושלים וכן חבר במספר הנהלות של עמותות העוסקות בתחומים חברתיים.
עו"ד פינברג אב לבת, עו"ד מיכל פינברג-דורון, שותפה במשרד נ. פינברג ושות' ולבן, אורי פינברג.
הערות שוליים

↑  נחום פינברג - העורך החדש של "דיני עבודה", באתר News1 מחלקה ראשונה, 26 בנובמבר 2006
↑  הספר "דיני עבודה", באתר של הוצאת סדן
| --- | --- |
בקרת זהויות :  NLI: 987007309047505171
יאנג מאזינו

| --- | --- |

 לידה:  שנות ה־90 של המאה ה־20 מרילנד, ארצות הברית 
 שם לידה:  Christopher Young Kim 
 מדינה:  ארצות הברית 
 מקום לימודים:  בית הספר למשחק סטלה אדלר 
 פרופיל ב-IMDb
 
כריסטופר יאנג קים (באנגלית: Christopher Young Kim; נולד ב-12 באוגוסט 1992), שמוכר בשם הבמה שלו יאנג מאזינו, הוא שחקן אמריקאי הידוע בעיקר בזכות תפקידו פול צ'ו בסדרת הטלוויזיה בהפקת נטפליקס, "עצבים", עליה היה מועמד לפרס אמי לבידור בפריים טיים לשחקן משנה יוצא מן הכלל במיני סדרה או סרט ב-2023.
ביוגרפיה

כריסטופר יאנג קים נולד במרילנד. הוא גדל בסילבר ספרינג, מרילנד. שני הוריו היגרו מקוריאה לפני הולדתו.  יש לו שתי אחיות גדולות. אביו היגר לארצות הברית מקוריאה בגיל 16. למאזינו יש חגורה שחורה מדרגה ראשונה בטאקוונדו.
הוא למד באוניברסיטת מרילנד, מחוז בולטימור, אך נשר ועבר לניו יורק בשנת 2014 כדי ללמוד בסטודיו למשחק סטלה אדלר, שם התאמן במשך שנה.
לפני תפקיד הפריצה שלו בסדרה עצבים, מאזינו היה אנליסט בכיר בתאגיד LVMH במשך שש שנים.
קריירה

מאזינו בחר את הכינוי "יאנג מאזינו" כשם הבמה שלו בשנת 2018. השם הוא שילוב של השם האמצעי האמיתי של מאזינו ושמה של דמות קומיקס, שנוצרה על ידי האמן הקוריאני SIU מאזינו הסביר שהוא החליט לקחת שם במה כי היו יותר מדי שחקנים עם שם משפחתו האמיתי כאשר נרשם לגילדת שחקני המסך ב-2018.
הוא שיחק תפקידים במספר סרטים קצרים ותוכניות טלוויזיה לפני שלוהק לתפקיד פריצה כאחיו הצעיר של סטיבן יאון, פול, בסדרת נטפליקס המצליחה "עצבים", עליה היה מועמד לפרס אמי לבידור בפריים טיים לשחקן משנה יוצא מן הכלל במיני סדרה או סרט.
בינואר 2024 פורסם שמאזינו יצטרף לקאסט של העונה השנייה של סדרת הטלוויזיה, "האחרונים מבינינו" המשודרת בערוץ HBO, בתפקיד ג'סי.
פילמוגרפיה > קולנוע וטלוויזיה

| Year | Title | Role | Notes |
| --- | --- | --- | --- |
| 2013 | Digging | בחור צעיר | קרדיט: כריסטופר קים |
| 2014 | My Crazy Love | ג'יימי | 2 פרקים, קרדיט:כריסטופר קים |
| 2015 | Beneath Paradise | קאל | קרדיט: כריסטופר קים |
| 2016 | שטח מת | מאבטח | פרק אחד, קרדיט: כריסטופר קים |
| 2016 | The Destined King | סאנגון | קרדיט: כריסטפר קים |
| 2017 | Foundation | מאט | קרדיט: כריסטופר קים |
| 2018 | Fish Bones | Peter KIm | Credited as Christopher Kim |
| 2018 | ניו אמסטרדם | מתמחה | פרק: "Pilot" |
| 2019 | שוטרים בדם | השוטר אנדי צ'ן | פרק: "Behind the Smile" |
| 2020 | טומי | יון | פרק: "The Ninth Girl" |
| 2020 | הבן האובד | אלכס וו | פרק: "The Job" |
| 2022 | Good Boy | יון קים | סרט קצר |
| 2023 | עצבים | פול צ'ו | תפקיד ראשי, 10 פרקים |
| 2023 | Trinity's Triumph | האב קים | סרט באורך מלא |
| 2025 | האחרונים מבינינו | ג'סי |  |
| 2025 | Opus | קנט |  |
פילמוגרפיה > קליפים

| שנה | כותרת | תפקיד | אמן |
| --- | --- | --- | --- |
| 2023 | Snooze | אוהב עניין | סיזה |
הערות שוליים

↑  Zuckerman, Ethel (19 באפריל 2023). "Young Mazino Sizzles in 'BEEF'". Netflix: Tudum. נבדק ב-22 במאי 2023. {{cite web}}:  (עזרה)
↑  Kwon, Victoria. "Young Mazino: On embracing challenges, representation, and chasing dreams". Timid. נבדק ב-23 במאי 2023. {{cite web}}:  (עזרה)
↑  "Christopher Kim". Martial Arts & Action Entertainment. 13 בנובמבר 2013. נבדק ב-26 במאי 2023. {{cite web}}:  (עזרה)
↑  Rebecca, Ford (13 באפריל 2023). "Beef Breakout Young Mazino Crafts Paul in His Own Image". Vanity Fair. נבדק ב-22 במאי 2023. {{cite web}}:  (עזרה)
↑  "Fresh Beauty Instagram". Instagram. 5 באוגוסט 2023. נבדק ב-5 בפברואר 2024. {{cite web}}:  (עזרה)
1 2 3  Jae-Ha Kim, Go Away With … Young Mazino, ‏2023-04-25 (באנגלית אמריקאית)
↑  Otterson, Joe (10 בינואר 2024). "'Last of Us' Season 2 Casts 'Beef' Star Young Mazino as Jesse". Variety. ארכיון מ-10 בינואר 2024. נבדק ב-10 בינואר 2024. {{cite web}}:  (עזרה)
מוהמד-עלי שו

מוהמד-עלי שו (בצרפתית: Mohamed-Ali Cho; נולד ב-19 בינואר 2004 בסטה שבצרפת) הוא כדורגלן צרפתי המשחק בעמדת החלוץ בקבוצת ריאל סוסיאדד.
קריירת מועדונים

שו גדל במחלקות הנוער של שנטילי, פריז סן-ז'רמן ואברטון.
ב-2 במאי 2020 חתם על חוזה מקצועני באנז'ה מליגת העל הצרפתית. ב-30 באוגוסט ערך את הופעת הבכורה שלו במועדון, בהפסד 0–2 לז'ירונדן דה בורדו במסגרת הליגה. בעונתו הראשונה במועדון ערך 21 הופעות ליגה.
קריירה בינלאומית

שו הוא חלק מסגל נבחרת צרפת עד גיל 21.
הערות שוליים

↑  Mohamed-Ali Cho signe pro ! באתר הרשמי של אנז'ה, 2 במאי 2020 (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוהמד-עלי שו".
טל טירנגל

| --- | --- |

 לידה:  22 בפברואר 1984 (בן 41) בת ים, ישראל 
 מדינה:  ישראל 
 תקופת הפעילות:  מ-2010
 עיסוק:  שחקן, קומיקאי, מוזיקאי, תסריטאי
 יצירות בולטות:  תירס סקסואל שירי מרפסת
 פרופיל ב-IMDb
 
טל טירנגל (נולד ב-22 בפברואר 1984) הוא שחקן, קומיקאי, מוזיקאי, ראפר ותסריטאי ישראלי.
ביוגרפיה

טירנגל החל את דרכו לצד יורן דוידי בהרכב "תירס סקסואל", כאשר השניים העלו סרטונים רבים לרשת וזכו למאות אלפי צפיות. הדבר הוביל לפרסום בקרב הגולשים. לאחר מספר חודשים של עלייה מתמדת במספר הצפיות בסרטונים, העלו מופע בידור. השניים השתתפו יחד בסדרות ותוכניות בהן "שוברי גלים", "כפולה" ו"הבנים והבנות".
ב-2012 השתתף יחד עם יורן דוידי בתוכנית האירוח "קאמבק", שבה שר הצמד שירים הומוריסטיים. באותה שנה החל טירנגל להופיע עם רועי כפרי בצמד "שירי מרפסת".
ב-2013 הנחה טירנגל לצד יורן דוידי בתוכנית האירוח לילה תירס ששודרה בקשת 12.
ב-2015 השתתף בסרטם של הצמד הקומי שוגר זאזא "סרט אפס". באותה שנה יצר טירנגל יחד עם יורן דוידי והקומיקאי והראפר הישראלי איתי לוקץ' שיר בשם "המלך של הקראק", וכן יצר עם לוקץ' שיר נוסף בשם "שדה החלומות".
ב-2016 התארח בקליפים הומוריסטיים בתוכנית "לילה טוב עם אסף הראל", ששודרה בערוץ 10.
ב-2017 החל להשתתף בתוכנית המערכונים "טלוויזיה מהעתיד", וכן שימש כתסריטאי בחלק מהתוכנית.
ב-2018 התארח בשירו של הראפר הישראלי מיכאל סוויסה "רבע קילו" מתוך המיקסטייפ שלו "מלא בעצמי" וכן בשירו של הזמר לי בירן "רואה את העתיד". באותה שנה השתתף בסדרת הנוער הישראלית "כפולה", בכיכובה של נועה קירל.
ב-2019 יצא לאקרנים הסרט "המוסד" בו מגלם טירנגל את דמותו של "פינץ'". באותה שנה הוציא יחד עם רועי כפרי את האלבום "שירי מרפסת", שמכיל שירים ששרו וביצעו כצמד "שירי מרפסת" לאורך השנים. בנוסף, בשנה זו הוא השתתף בסדרת הרשת "אחשלירוח" של יובל סגל, שם שיחק את מחלוף השודד לצד לי בירן, קווין רובין ועוד.
בפברואר 2019 החל לעבוד כתסריטאי ומדבב בחברת שרוטונים. ביולי 2019 השתתף בסדרה "שב"ס" בתור סוהר מתחיל. בספטמבר 2019 התארח בשירו של ישי סוויסה "מה זה בכלל משנה" לצד מיכאל סוויסה, עדן דרסו ורביד פלוטניק.
בינואר 2020 השתתף ב"ארץ נהדרת" בסדרת המערכונים "גרנד רילקס אילת". באותה השנה, השתתף בעונה השנייה של הסדרה "קופה ראשית" בתור קופאי. באוקטובר 2020 הוציא יחד עם הראפר לוקץ' את אלבומם המשותף "מיסטר לוקא ודוקטור טל". באלבום משתתפים מיכאל סוויסה, אורי שוחט ושקל.
באוקטובר 2021 השתתף בקליפ של צמד האחים "מלכים א' מלכים ב'" בשיר "נאחס".
ב-9 בדצמבר 2022 התארח באלבומו של המפיק מאיור "מגמגם 2" בשיר "חה חה חה" עם מיכאל סוויסה.
במאי 2023 השתתף בסרט הגמר בבימויו של יונתן גוטליב "כוכב נופל". באוגוסט שיתף פעולה עם ישי ומיכאל סוויסה ברצועה "תירס חם" מתוך אלבומם, מיטת קומותיים. באותה שנה שיחק גם בסרט "העיר הזאת" בתור אחד מתושבי העיר.
במאי 2024 הוציא את הסינגל "כשטל נהיה עייף", יחד עם אורי שוחט, מתוך אלבומם המשותף "מצחיק, לא?". בשיר משתתף רועי כפרי. האלבום ייצא לאור ב-9 ביוני 2024. בנובמבר של אותה שנה התארח באלבומו של המפיק עידו מימון "פסטיבל מסמפלי סימפולים 2" בשיר "זה החיים" יחד עם הזמרת גל דה פז.
דיסקוגרפיה > אלבומי אולפן

2019: שירי מרפסת (עם רועי כפרי)
2020: מיסטר לוקא ודוקטור טל (עם לוקץ')
2024: מצחיק, לא? (עם אורי שוחט)
פילמוגרפיה

| שנה | סדרה/סרט | תפקיד |
| --- | --- | --- |
| 2012 | קאמבק | עצמו |
| 2012 | מצב כפית | עצמו |
| 2013 | מה שקורה באילת VIP | עצמו |
| 2014 | לילה תירס | עצמו |
| 2015 | סרט אפס | נחום/חישוק |
| 2016 | שוברי גלים | אבטליון |
| 2016 | שותפים | עופר |
| 2017 | טלוויזיה מהעתיד | דמויות שונות |
| 2017 | ואז היא הגיעה | רונן "שולצי" שולצמן |
| 2018 | כפולה | ז'יל |
| 2018 | שרוטים מייד אין איזראל | עצמו |
| 2019 | המוסד | פינץ' |
| 2019 | פוראבר | גידי כץ |
הערות שוליים

↑  אופיר שמיר, ‏אחרי שמצאו את ישו, תירס סקסואל חוזרים: "יש קהל, אבל אנחנו עצלנים", באתר מעריב אונליין, 13 בינואר 2019
↑  נעמי דרום, האיש הויראלי ביותר בישראל, באתר הארץ, 19 בדצמבר 2012
↑  “שירי מרפסת“ מופע קומי של רועי כפרי וטל טירנגל במופת חוויות על הבמה 22/6, באתר BE106.NET רחובות
↑  לאון קמלמן, ‏טירוף ויראלי: רועי כפרי וטל טירנגל בראיון הזוי במיוחד, באתר ‏מאקו‏, 15 באוגוסט 2013
הצהרת משימה

הצהרת משימה היא הצהרה קצרה המסבירה מדוע ארגון קיים, מהו יעדו הכללי, מטרות פעילותו, איזה סוג מוצר או שירות הוא מספק, מיהם לקוחותיו העיקריים או השוק שלו, ובאיזו מסגרת גאוגרפית הוא פועל. הצהרת המשימה עשויה לכלול גם הצהרה קצרה על ערכי הארגון או פילוסופיותיו, יתרונותיו התחרותיים המרכזיים, או חזונו העתידי הרצוי. באופן היסטורי, המושג קשור לקבוצות נוצריות דתיות; במשך שנים רבות, המיסיונר נתפס כאדם שנמצא במשימה דתית מובהקת. המילה "משימה" (mission) הייתה במקור "שליחות" ומקורה בשנת 1598, ומתייחסת במקור לפעולתם של הישועים בשליחת חבריהם מעבר לים ("missio", מלטינית - "פעולת השליחה").
הצהרת משימה אינה רק תיאור של הארגון על ידי גורם חיצוני, אלא ביטוי לרצונותיהם וכוונותיהם של מנהיגי הארגון. הצהרת משימה נועדה לתקשר את מטרת הארגון וכיוונו לעובדים, ללקוחות, לספקים ולבעלי עניין נוספים. כמו כן, הצהרת המשימה תורמת לגיבוש זהות העובדים בארגון. ארגונים לרוב אינם משנים את הצהרת המשימה שלהם, מכיוון שהיא מגדירה את מטרתם המתמשכת והממוקדת.
לפי הפרופסור לאסטרטגיה וממשל תאגידי באוניברסיטת מקמסטר, כריס בארט, הצהרת משימה עסקית כוללת שלושה מרכיבים חיוניים:
שוק יעד: קהל היעד
תרומה: המוצר או השירות שמספק הארגון
ייחודיות: הגורם המבדל את המוצר או הסיבה שבגללה הלקוח יבחר בו על פני מוצר אחר
בארט מעריך שבפועל רק כ-10% מהצהרות המשימה מביעות מסר משמעותי. מסיבה זו, הצהרות משימה רבות נתפסות ככאלה המוטלות בספק.
מטרה

למרות שהמושג "מטרת עסק" עשוי לכלול משמעות רחבה יותר מהצהרת משימה, מטרתה הבלעדית של הצהרת משימה עסקית היא לסכם את היעד המרכזי או האג'נדה של החברה, ולתאר בקצרה את מטרתה העיקרית. דוגמאות כלליות להצהרות משימה יכולות להיות: "לספק את השירות הטוב ביותר האפשרי בתחום הבנקאות עבור לקוחותינו" או "ליצור את החוויה הטובה ביותר עבור כל לקוחותינו". הסיבה לכך שעסקים עושים שימוש בהצהרות משימה היא כדי להבהיר את מטרותיהם, לא רק לעצמם ולעובדיהם, אלא גם ללקוחות ולגורמים נוספים המעורבים בעסק, כגון בעלי מניות. עם התפתחות החברה, הצהרת המשימה שלה עשויה להתעדכן כדי להבטיח שהיא תמשיך לשקף את מטרותיה הנוכחיות, וכדי למנוע מצב שבו היא תאבד מערכה או תהפוך לשגרתית ומשעממת.
חשוב שלא לבלבל בין הצהרת משימה לבין הצהרת חזון. מטרתה העיקרית של הצהרת משימה היא לתאר בקצרה ובפשטות את שאיפות הארגון, מבלי להיכנס לפרטים רבים, כפי שניתן לראות בדוגמאות שניתנו. הצהרות חזון, לעומת זאת, עוסקות יותר בתכנון אסטרטגי ומתמקדות ביעדי הארגון לטווח הארוך ובמקום אליו הוא שואף להגיע בעתיד.
הצהרות משימה דתיות לרוב אינן עוסקות באופן ישיר בשוק היעד, בתרומה או במאפייני הייחודיות, אך הן מתארות בבירור את מטרת הארגון. לדוגמה: "ייעודה של כנסיית העמים הוא להפיץ את בשורת ישו ואת עקרונות האמונה הנוצרית האוונגליסטית, לקיים את פולחן האל ולהשריש בכל אדם אהבה לישו, תשוקה לצדק ומודעות לחובותיו כלפי האל והקהילה. אנו מקדישים את חיינו לישו ומתחייבים בינינו לבין עצמנו להפגין את רוחו באמצעות פולחן, עדות ועשייה למען צורכי הכנסייה והקהילה."
יתרונות

מתן כיוון: הצהרות משימה מסייעות לכוון את העסק לדרך הנכונה. הן ממלאות תפקיד בקבלת החלטות טובות יותר, דבר שיכול להיות מועיל לעסק. ללא הצהרת משימה המעניקה כיוון ברור, עסקים עלולים להיתקל בקשיים בעת קבלת החלטות ותכנון לעתיד. זו אחת הסיבות לכך שמתן כיוון נחשב לאחד היתרונות המשמעותיים של הצהרת משימה.
מטרה ברורה: קביעת מטרה ברורה יכולה להסיר כל עמימות אפשרית בנוגע לקיומו של עסק. אנשים המעוניינים בהתקדמות העסק, כגון בעלי עניין, ירצו לוודא שהעסק מקבל את ההחלטות הנכונות ומתקדם לעבר השגת יעדיו, דבר אשר עשוי להפיג ספקות ולהגביר את האמון בו.
הצהרת משימה יכולה לשמש גם ככלי מוטיבציוני בתוך הארגון, ולאפשר לעובדים לעבוד יחד להשגת מטרה משותפת שתועיל הן לארגון והן להם אישית. דבר זה עשוי לתרום להיבטים כמו שביעות רצון העובדים ופריון העבודה. חשוב שהעובדים ירגישו תחושת מטרה, שכן מתן תחושה זו יאפשר להם להתמקד יותר במשימות היומיות שלהם, להבין את יעדי הארגון ולזהות את תפקידם במימושם.
חסרונות

למרות שבדרך כלל יש יתרונות ליצירת הצהרת משימה טובה לעסק, ישנם מקרים בהם הצהרת משימה עלולה להיות חסרת תועלת או לא רלוונטית.
לא מציאותי: במקרים מסוימים, הצהרות משימה עשויות להיות אופטימיות מדי, דבר שעלול לפגוע בביצועים ובבמורל של העובדים. חוסר יכולת לעמוד בסטנדרטים גבוהים מדי עלול להוביל לירידה במוטיבציה של עובדים בטווח הארוך. בנוסף, הצהרות משימה שאינן ריאליות אינן ממלאות כל תפקיד משמעותי ועלולות להיחשב כבזבוז זמן עבור ההנהלה.
קבלת החלטות שגויה עלולה להתרחש בניסיון להשיג יעדים שאינם מציאותיים, מה שעלול לגרום לנזקים לעסק ולבזבוז זמן ומשאבים, אשר ניתן היה להפנותם למשימות חשובות יותר בארגון, כגון קבלת החלטות בנוגע לאסטרטגיה העסקית.
עיצוב ההצהרה

לפיכותב עצמאי בפורבס, יש לענות על השאלות הבאות בעת ניסוח הצהרת משימה:
"מה אנחנו עושים?" – הצהרת המשימה צריכה להבהיר באופן ברור את מטרתה המרכזית של הארגון ומה הוא עושה.
"איך אנחנו עושים זאת?" – יש לפרט כיצד הארגון מתכוון להשיג את מטרותיו.
"למי אנחנו עושים זאת?" – יש להגדיר בבירור את קהל היעד של הצהרת המשימה.
"איזו ערך אנחנו מביאים?" – הצהרת המשימה צריכה להבהיר את היתרונות והערכים שהיא מביאה.
בעת ניסוח הצהרת משימה, חשוב שהמטרה תהיה ברורה לקוראים. על העסק להיות מסוגל להעביר את המסר, המטרות והיעדים שלו בצורה ישירה וללא מידע מיותר.
ריצ'רד ברנסון דיבר על הדרכים לניסוח הצהרת משימה טובה. הוא הדגיש את החשיבות של הצהרת משימה ברורה וישירה, ללא סרבול מיותר. ברנסון אף ניתח הצהרת משימה של יאהו משנת 2013, וציין כי אף על פי שהצהרה זו נשמעה מעניינת, מרבית האנשים לא יצליחו להבין את משמעותה בפועל. במילים אחרות, ייתכן כי המסר של הצהרת המשימה לא מועבר בצורה ברורה לקהל היעד.
דבר זה מחזק את הרעיון כי הצהרת משימה טובה היא כזו שהיא ברורה, עונה על השאלות הנכונות באופן פשוט, ואינה מסבכת את הדברים יתר על המידה. דוגמה טובה לכך היא הצהרת המשימה של גוגל: "לארגן את המידע בעולם ולהפוך אותו לנגיש ושימושי לכל".
ראו גם

הצהרת חזון
הערות שוליים

1 2  Mission Statement - Entrepreneur Small Business Encyclopedia, Entrepreneur (באנגלית)
↑  Montague Brown, Health Care Management: Strategy, Structure, and Process, Jones & Bartlett Learning, 1992, ISBN 978-0-8342-0299-3. (באנגלית)
↑  Charles Hill, Gareth Jones, Strategic Management: An Integrated Approach, Cengage Learning, 2007-10-22, ISBN 978-0-618-89469-7. (באנגלית)
↑  mission | Etymology of mission by etymonline, www.etymonline.com (באנגלית)
1 2  Holland, Kelley (2007-09-23). "In Mission Statements, Bizspeak and Bromides". The New York Times (באנגלית אמריקאית). ISSN 0362-4331. נבדק ב-2025-03-07.
↑  Bart, Christopher K. (בנובמבר–בדצמבר 1997). "Sex, Lies and Mission Statements". Business Horizons: 9–18. {{cite journal}}:  (עזרה)
↑  Christopher K. Bart, Sex, lies, and mission statements, Business Horizons 40, 1997-11, עמ' 9–18 doi: 10.1016/S0007-6813(97)90062-8
↑  Mourkogiannis, Nikos (2006). Purpose : the starting point of great companies (1st ed.). New York: Palgrave. ISBN 1-4039-7581-7. OCLC 70676637.
↑  Watkins, Michael D. (10 בספטמבר 2007). "Demystifying Strategy: The What, Who, How, and Why". Harvard Business Review. HBR. נבדק ב-10 במרץ 2022. {{cite journal}}:  (עזרה)
↑  "[Definition and examples of religious mission statements]". Mission Statements. נבדק ב-28 בינואר 2022. {{cite web}}:  (עזרה)
↑  "יתרונות הצהרות חזון ומשימה". Clearlogic Consulting Professionals. 2013. נבדק ב-2015-11-01.
↑  Vozar, Roger (1 ביוני 2013). "כיצד ארגונים נהנים מהגדרה ברורה של משימה". Smart Business Magazine. Smart Business Network Inc. נבדק ב-2015-11-02. {{cite web}}:  (עזרה)
↑  Alegre, Inés; Berbegal-Mirabent, Jasmina; Guerrero, Adrián; Mas-Machuca, Marta (בפברואר 2018). "The real mission of the mission statement: A systematic review of the literature". Journal of Management & Organization. 24 (4): 1–18. doi:10.1017/jmo.2017.82. hdl:2117/360203. {{cite journal}}:  (עזרה)
↑  Pearce, J. A.; David, Fred (1987). "Corporate Mission Statements: The Bottom Line". The Academy of Management Executive. 1 (2): 109–115.
↑  Hull, Patrick (10 בינואר 2013). "Answer 4 Questions to Get a Great Mission Statement". Forbes. נבדק ב-2015-11-02. {{cite web}}:  (עזרה)
↑  "How to Write Your Mission Statement". Entrepreneur. 30 באוקטובר 2003. נבדק ב-2015-11-02. {{cite web}}:  (עזרה)
↑  Branson, Richard (22 ביולי 2013). "Richard Branson on Crafting Your Mission Statement". Entrepreneur. Entrepreneur Media, Inc. אורכב מ-המקור ב-23 באוקטובר 2015. נבדק ב-2015-11-02. {{cite web}}:  (עזרה)
↑  Thompson, Andrew (20 באוגוסט 2015). "Google's Vision Statement & Mission Statement". Panmore Institute. ארכיון מ-13 בנובמבר 2015. נבדק ב-2015-11-02. {{cite web}}:  (עזרה)
| --- | --- |
בקרת זהויות :  NLI: 987007558775205171  LCCN: sh94000374 
כרזת הצהרת המשימה של הסוכנות הפדרלית לניהול חירום בארצות הברית
זהבה בנימין

זהבה בנימין
זהבה בנימין (נולדה ב-25 ביולי 1960) היא אמנית ומעצבת רב תחומית ישראלית, חיה ופועלת בירושלים.
ביוגרפיה

בנימין נולדה בעיר אשדוד בשנת 1960. סבה מצד אביה הוא הרב סעוד אלמקייס ממרקש וסבה מצד אימה, הרב שמעון אסולין, היה חזן ידוע במרוקו. אביה עלה לישראל במסגרת עליית הנוער. מגיל צעיר גילתה עניין באמנות וביצירה, ובגיל 12 החלה ללמוד ציור שמן



אצל הצייר דוד צזאנה. לאחר שזכתה פעמיים בתחרויות ארציות על כתיבה יוצרת עד גילאי 14, הוחלט להעבירה להמשך לימודי אמנות בפנימייה של חוות הנוער הציוני בירושלים,

שם השלימה את לימודיה התיכוניים במגמת אמנות לבגרות. התמחות בגילוף בעץ למדה בהדרכת האומן בנימין גליקמן.
עם סיום הלימודים ובעידודו של הפסל בנימין גליקמן, ניגשה בנימין לעתודה אקדמאית (שלא הייתה אז לאמנות) ופנתה להשלים את השכלתה הגבוהה באמנות במדרשה למורי אמנות ברמת השרון.

על מוריה נמנו: יאיר גרבוז, רפי לביא, רבקה סמו, דינה כהנא-גלר, יוסף שאלתיאל ורן שחורי.
בשנת 1978 הציגה זהבה בנימין תערוכה בהדפס אמנותי.

התערוכה שהתקיימה בתיאטרון ירושלים הציגה מגוון יצירות בהן ניכרת השפעתם של הפופ ארט של אנדי וורהול, ושל אמנות האינקה, סגנונות שעניינו את בנימין במיוחד.
בשנים 1978 - 1986, במקביל ללימודיה, החלה זהבה בנימין לעבוד במכון למחקר קוגניטיבי בראשות הפרופ' ראובן פוירשטיין, שם עסקה בהוראת אמנות לילדים מוגבלים.


בנוסף עבדה עם ילדים בכפר הנוער דוד רזיאל, בנחלים ובמכון למחקר של ויצו קנדה.
בשנת 1987 הקימה זהבה בנימין את חברת "הילת הכסף" לעיצוב ולייצור תכשיטים פיסוליים מכסף ואבני חן. שיטות העבודה שלה שכוללות מחקר מעמיק ותהליך ארוך של פיתוח הביאו אותה לפנות לתחום היודאיקה.


בשנת 1989 ייסדה בירושלים את "סטודיו זהבה בנימין" לעיצוב וייצור אמנותי של חפצי חן ותשמישי קדושה להדרת בית הכנסת.
בשנים האחרונות עיקר התמחותה הוא עיצוב, תכנון ובניה של ארונות קודש ושל תיקים לספרי תורה. עבודותיה מוצגות במאות מבנים ואתרי ציבור בארץ ובעולם, ויצירותיה הוצגו בתערוכות רבות. עבודותיה ניתנו כשי למנהיגי המדינה ולמנהיגים מכל רחבי העולם ביניהם נשיאי ארצות הברית, בית המלוכה הירדני והמרוקאי ועוד.
לבנימין שני ילדים: דוד, דוקטורנט לאסטרופיזיקה ויהונתן, יזם סטארט אפ.
יונת השלום

סדרת היונים שעיצבה זהבה בנימין מלווה את תהליך השלום בין ישראל לשכנותיה מראשיתו.
פסל היונה של זהבה בנימין הוענק למשתתפים בטקס חתימת הסכם השלום בין ישראל לירדן.
ראשי המדינה העניקו את יונת השלום של זהבה בנימין לחסן השני, מלך מרוקו, לחוסיין מלך ירדן, לנור מלכת ירדן, לנשיא ארצות הברית ביל קלינטון,

למזכירת המדינה של ארצות הברית מדליין אולברייט, לנשיא המדינה עזר ויצמן,

לראש ממשלת אוסטריה, לנשיא מצרים מובארק ולמנהיגים נוספים בעולם.